<classify> WAZIRI Mkuu, Kassim Majaliwa ameiagiza Wizara ya Kilimo kuhakikisha inasimamia ipasavyo mawakala waliopewa jukumu la kusambaza pembejeo kwa wakulima ili ziwafi kie kwa wakati na kwa bei inayohimiika na ubora unaohijika.Akiahirisha Bunge jijini Dodoma jana, Waziri Mkuu alisema wizara hiyo inatakiwa kuhakikisha mawakala wanasambaza pembejeo za mbolea, mbegu na viatilifu mapema kabla ya msimu wa kilimo kuanza. Alisema katika kipindi hiki cha kuanzia Septemba mwaka huu, maeneo mengi ya nchi yetu huanza kupata mvua za vuli ambazo ni ishara ya kuanza kwa msimu mpya wa kilimo, hivyo serikali ihakikishe upatikanaji wa pembejeo za kilimo zikiwemo mbegu bora, mbolea na viatulifu kwa ajili ya msimu huu mpya wa kilimo. Waziri Mkuu pia aliwapongeza wakulima kwa kuitikia mwito wa serikali katika kuongeza uzalishaji wa mazao mbalimbali ya kilimo hasa yale ya biashara kama vile pamba, tumbaku, kahawa na korosho. Kuhusu zao la pamba, alisema mabadiliko ya bei ya zao hilo katika soko la dunia yaliyosababishwa na mgogoro wa kibiashara kati ya mataifa makubwa yameporomosha bei ya pamba katika soko hilo kinyume cha matarajio kuwa bei ingeongezeka.Katika kukabiliana na hali hiyo, serikali imechukua hatua nyingi zikiwemo za kusimamia makubaliano kati ya Benki Kuu BoT na benki zilizotoa mikopo kwa kampuni zinazonunua pamba kulingana na mahitaji yao ya mitaji ya kununua zao hilo lote kwa wakati, alisema.  <topic>: KITAIFA 